Hermann Hoth

Hermann "Papa" Hoth (12 April 1885 – 25 Januari 1971) adalah seorang pegawai kanan dalam tentera darat Jerman dari tahun 1903 hingga 1945. Beliau mencapai pangkat Kolonel Jeneral semasa Perang Dunia II. Beliau berjuang di Perancis, namun beliau lebih dikenali sebagai panglima panzer di Barisan Timur. Hoth memerintah Kumpulan Panzer Ketiga semasa Operasi Barbarossa pada tahun 1941, dan kemudian Tentera Darat Ke-4 Panzer semasa penyerangan musim panas tahun 1942 Wehrmacht. Susulan dari pengepungan Tentera Darat Ke-6 di Stalingrad pada November 1942, ketumbukan panzer Hoth gagal menyelamatkannya sewaktu Operasi Wintergewitter. Selepas Stalingrad, Hoth telah terlibat dalam penyerangan balas Kursk pada musim panas tahun 1943 dan Pertempuran Kiev. Tentera Darat Keempat Panzer di bawah arahan beliau di Kursk merupakan formasi kereta kebal terbesar yang pernah dikumpulkan. Hoth telah dipecat dari pemerintahannya oleh Adolf Hitler pada tahun 1943, hanya dikembalikan semula pada minggu-minggu terakhir peperangan. Selepas perang, beliau telah dipenjarakan selama 6 tahun kerana  jenayah perang, dan selepas itu menjadi seorang penulis tentang sejarah ketenteraan.

Sebelum peperangan

Hoth telah dilahirkan di Neuruppin, anak seorang pegawai perubatan tentera. Beliau menyertai tentera darat pada tahun 1903 dan pada permulaan  Perang Dunia I telah dinaikkan pangkat ke Kapten dan beliau memenangi kedua-dua kelas Iron Cross. Beliau kekal didalam Reichswehr (iaitu angkatan tentera Republik Weimar) semasa zaman antara perang. Selepas penyusunan semula tentera Jerman kepada Wehrmacht pada tahun 1935, beliau telah dinaikkan pangkat ke Mejar Jeneral dan dilantik Panglima Divisyen Ke-18 Infantri.

Perang Dunia II

Hoth telah dinaikkan pangkat ke Leftenan Jeneral dan diberi memerintah Kor XV Motoris dari 10 November 1938, memimpinnya dalam pencerobohan Poland tahun berikutnya. Semasa pencerobohan Perancis pada Mei 1940, kor panzernya menjaga rusuk kanan Guderian sewaktu penyerbuan mereka melalui Ardennes, dan mengandungi Divisyen Ke-5 Panzer dan Divisyen Ke-7 Panzer Erwin Rommel. Selepas kejayaan kempen ini, Hoth telah dinaikkan pangkat ke Generaloberst pada 19 Julai 1940.

Dalam Operasi Barbarossa tahun 1941, Hoth memerintah Kumpulan Panzer Ketiga yang berjaya menawan Minsk dan Vitebsk. Pada Oktober beliau mengantikan Jeneral Carl-Heinrich von Stülpnagel sebagai Panglima Tentera Darat Ketujuhbelas di Ukraine. Selaku panglima formasi itu, beliau menyeru askar-askarnya memahami keperluan untuk "menghukum keras bangsa Yahudi".The rise of the Wehrmacht: the German armed forces and World War II, Volume 1 Samuel W. Mitcham page 537 Praeger 2008 Ketumbukannya telah dihalau balik oleh penyerangan Rusia pada awal tahun 1942 (lihat Pertempuran Kharkov Kedua).

Pada Jun 1942, beliau mengambil alih dari Jeneral Erich Höpner sebagai Panglima Tentera Darat Keempat Panzer. Sebagai sebahagian daripada Operasi Blue, penyerangan Jerman di selatan Rusia, ketumbukan itu menghampiri Sungai Don di Voronezh. Hoth telah diarah pusing ke selatan bagi membantu  Tentera Darat Pertama Panzer menyeberangi sungai Don, satu gerakan yang Jeneral Kleist kata tidak membantu, kerana lebihan ketumbukan panzer tersekat di jalan raya. Ia kemudian mara ke utara untuk membantu percubaan Tentera Darat Keenam menawan Stalingrad.
Pada November 1942, penyerangan balas musim sejuk Soviet memecah masuk garisan Jerman dan memerangkap Tentera Darat Keenam di Stalingrad. Kumpulan Ketumbukan Hoth atau Armeegruppe Hoth (mengandungi Tentera Darat Ke-4 Panzer dan Kor IV Romania) adalah bahagian utama Operasi Winter Storm, iaitu percubaan bagi menyelamatkan Tentera Darat Keenam, dibawah arahan Kumpulan Tentera Darat Don Fil Marsyal Erich von Manstein. Operasi tersebut gagal, kerana askar bantuan Soviet bertambah dan cuaca semakin buruk menghalang kemaraan Jerman. Pada 25 Disember, pihak Soviet menyambung penyerangan mereka, memaksa pihak Jerman berundur dan menutup nasib Tentera Darat Keenam.

Pada Julai 1943, Hoth memimpin Tentera  Darat Keempat Panzer dalam Pertempuran Kursk. Divisyen-divisyen beliau, kini diperkuatkan oleh Kor II SS Panzer, pada mulanya memecah masuk garisan Soviet, sebelum dipaksa berhenti di Prokhorovka. Manstein menggesa serangan tersebut diteruskan, tetapi kekurangan kemajuan pada hari berikutnya memaksa serangan di  Prokharovka dibatalkan.

Selepas Kursk, Tentera Merah melancarkan penyerangan berturut-turut yang berjaya menyeberangi Dnieper, menawan semula Kiev dan menolak pihak Jerman keluar dari timur Ukraine. Berdasarkan rekodnya, Hitler menyalahkan Hoth kerana kekalahan ini dan melucutkan jawatan beliau pada 3 November 1943. Pada 10 Disember, Hoth diletakkan dalam kumpulan pegawai simpanan OKH

Pada April 1945 beliau telah dipanggil semula daripada pegawai simpanan untuk tugas aktif dan ditugaskan memerintah pertahanan Pergunungan Harz sehingga perang berakhir.

Selepas perang

Sesudah berakhirnya perang, Hoth telah dibicarakan di Perbicaraan Nuremberg Terkemudian, didapati bersalah kerana jenayah perang Perbicaraan Pemerintah Tertinggi, dan pada 27 Oktober 1948 dijatuhi hukuman penjara selama 15 tahun. Beliau telah dibebaskan pada 7 April 1954 dan menghabiskan masa persaraannya dengan menulis. Beliau meninggal dunia pada 25 Januari 1971 di Goslar dan dikebumikan disana.

 Tarikh kenaikkan pangkat 
Fähnrich - 27 Februari 1904
 Leutnant - 27 Januari 1905
 Oberleutnant - 19 Jun 1912
 Hauptmann - 8 November 1914
 Major - 1 Januari 1924
 Oberstleutnant - 1 Februari 1929
 Oberst - 1 Februari 1932
 Generalmajor - 1 Oktober 1934
 Generalleutnant - 1 Oktober 1936
 General der Infanterie - 1 November 1938
 Generaloberst - 19 Julai 1940

Anugerah kebesaran
 Iron Cross (1914)
 Kelas 2 (20 September 1914)Thomas 1997, p. 304.
 Kelas 1 (2 Ofos 1915)
 Pingat Kehormatan
 Pingat Khidmat Lama Angkatan Tentera Kelas 4 hingga 1
 Austrian Military Merit Cross (3. Class)
 Knight Cross of the House Order of Hohenzollern berserta Pedang (16 Ogos 1918)
 Bavarian Military Merit Cross (2. Class)
 Hanseatic Cross of Hamburg
 Eiserner Halbmond
 Pingat Semat Iron Cross (1939)
 Kelas 2 (21 September 1939)
 Kelas 1 (27 September 1939)
 Darjah Michael the Brave
 Kelas 3 (6 November 1942)
 Bulgarian War Merit Order (4. Class)
 Lencana Panzer warna Perak
 Knight Cross of the Iron Cross berserta Daun Oak dan Pedang
 Knight Cross pada 27 Oktober 1939 selaku General der Infanterie dan Panglima XV ArmeekorpsScherzer 2007, p. 406.Fellgiebel 2000, p. 235.
 Penerima Daun Oak yang ke-25  pada 17 Julai 1941 selaku Generaloberst dan Panglima Panzergruppe 3Fellgiebel 2000, p. 55.
 Penerima Pedang yang ke-35 pada 15 September 1943 selaku Generaloberst dan Panglima 4. PanzerarmeeFellgiebel 2000, p. 41.
 Disebut lima kali dalam Wehrmachtbericht

 Rujukan Wehrmachtbericht 
 Date Original German Wehrmachtbericht wording Direct English translation Thursday, 7 August 1941  Die Wehrmachtberichte 1939–1945 Band 1, p. 639.  During the course of this great battle, the armies of Field Marshal von Kluge, Colonel-Generals Strauß and Freiherr von Weichs, the Panzer groups of Colonel-Generals Guderian and Hoth, as well as the Luftwaffe detachments of the Generals of the Air Loerzer and Freiherr von Richthofen were involved gloriously. Saturday, 18 October 1941  Die Wehrmachtberichte 1939–1945 Band 1, pp. 701–702.  (Special Bulletin) In the execution of these operations were involved, the armies of Field Marshal von Kluge, the Colonel-Generals Freiherr von Weichs and Strauss as well as tank armies of Colonel-General Guderian, Hoth, Hoeppner and General of Panzer Troops Reinhardt. Sunday, 19 October 1941  Die Wehrmachtberichte 1939–1945 Band 1, p. 702.  In the execution of these operations were involved, the armies of Field Marshal von Kluge, the Colonel-Generals Freiherr von Weichs and Strauss as well as tank armies of Colonel-General Guderian, Hoth, Hoeppner and General of Panzer Troops Reinhardt.

Nota

Rujukan

Petikan

Samuel W. Mitcham, [B. H.] Liddell Hart, and [?] Scherzer works need to be added to Bibliography.

Bibliografi

 Alman, Karl (2008). Panzer vor — Die dramatische Geschichte der deutschen Panzerwaffe und ihre tapferen Soldaten. Würzburg, Germany: Flechsig Verlag. ISBN 978-3-88189-638-2.





 Panzer-Operationen: Die Panzergruppe 3 und der operative Gedanke der deutschen Führung, Sommer 1941 (Heidelberg: Kurt Vowinckel Verlag, 1956)


Pautan luar

Category:Kelahiran 1885
Category:Kematian 1971
Category:Orang Jerman
Category:Jeneral Tentera Jerman
Category:Perang Dunia Kedua